Այդ իմաստով, Կարեն Կարապետյանի անգլերեն հարցազրույցը Եվրանյուզին դառնում է ոչ միայն ընդհանրապես այցեքարտ 2018-ի ապրիլի համատեքստում, այլ նաեւ չորրորդ նախագահի թեկնախուով Սերժ Սարգսյանի հաղորդած նոր մրցակցության որոշակի պատասխան:Ինչքանո՞վ այն կօգնի Կարեն Կարապետյանին, կամ կունենա օգտակար գործողության բարձր գործակից: Անշուշտ 1 րոպե տեւողությամբ հարցազրույցը հազիվ թե վճռորոշ լինի իշխանական վերադասավորումների եւ ընդհանրապես իշխանության բաժնեմասի համար պայքարում: Օրինակ, 2007-08 ոչ պակաս կարեւոր ցիկլից առաջ Սերժ Սարգսյանին անհրաժեշտ եղավ Եվրանյուզի մի ամբողջ ռեպորտաժ, երբ պաշտպանության նախարար Սարգսյանը ճակատային դիրքերում հարցազրույց էր տալիս այն ժամանակ դեռ բանակային գեներալ Սեյրան Սարոյանի ֆոնին, թերեւս եվրոպացիների աչքին սեփական առավելության ֆոնային կոնտրաստ ստեղծելու համար: